Ainoaan käsittelyyn esitellään päiväjärjestyksen 3. asia. Käsittelyn pohjana on valtiovarainvaliokunnan mietintö VaVM 22/2017 vp. Asian käsittely keskeytettiin 19.12.2017 pidetyssä täysistunnossa.
Lopuksi päätetään epäluottamusehdotuksista. Talousarvioehdotuksen käsittelyssä on tehty seuraavat ehdotukset epäluottamuslauseen antamisesta valtioneuvostolle: Suna Kymäläinen sd Tarja Filatovin sd kannattamana: "Eduskunta toteaa, että hallitus on epäonnistunut talouspolitiikassaan. Hallituksen arvovalinnat lisäävät eriarvoisuutta ja vähentävät luottamusta yhteiskunnassa. Politiikka laiminlyö tulevaisuuden talous- ja työllisyyskasvun. Tulevaisuuden työllisyyttä ja osaamista vahvistavat uudistukset jäävät tekemättä. Kasvun tulee kuulua kaikille. Näin ollen eduskunta vaatii, että hallitus tuo välittömästi eduskunnan käsiteltäväksi uusia korjaavia toimia, jotka edistävät kasvun oikeudenmukaista jakautumista, vähentävät eriarvoisuutta ja vahvistavat talouskasvua ja työllisyyttä pitkällä aikavälillä. Eduskunta katsoo, että hallitus on epäonnistunut eikä nauti eduskunnan luottamusta." Ozan Yanar vihr Hanna Halmeenpään vihr kannattamana: "Hallituksen koulutusleikkaukset vaarantavat koulutuksen tasa-arvon ja heikentävät opetuksen ja tutkimuksen laatua. Talouden kasvun synnyttämä liikkumavara käytetään hyvätuloisille suunnattuihin veronkevennyksiin samaan aikaan, kun sosiaaliturvaa edelleen leikataan. Tämä kasvattaa tuloeroja ja yhteiskunnan eriarvoisuutta. Hallituksen kyvyttömyys uudistaa taloutta ja karsia ympäristölle haitallisia tukia heikentää mahdollisuuksia torjua ilmastonmuutosta sekä hyötyä energiamurroksen synnyttämistä kasvun mahdollisuuksista. Myös kehitysyhteistyö ja luonnonsuojelu tarvitsevat parempaa resursointia, jotta pystymme rakentamaan parempaa tulevaisuutta niin Suomelle kuin maailmallekin. Tämän johdosta eduskunta toteaa, että hallitus ei nauti eduskunnan luottamusta." Kari Uotila vas Jari Myllykosken vas kannattamana: "Hallitus on epäonnistunut työllisyys- ja talouspolitiikassaan, heikentänyt lyhytnäköisillä leikkauksillaan Suomen osaamisperustaa ja tulevaisuuden menestyksen edellytyksiä, kasvattanut suomalaisten eriarvoisuutta, vitkastellut ilmastonmuutoksen hillinnässä, väistellyt globaalia vastuutaan, sivuuttanut asiantuntijatiedon, sitonut itsensä etujärjestöjen talutusnuoraan ja osoittanut kyvyttömyyttä perusteelliseen poliittiseen valmisteluun. Eduskunta katsoo, ettei hallitus nauti eduskunnan luottamusta." Mats Nylund r Stefan Wallinin r kannattamana: "Sipilän hallitus ei edelleenkään ole riittävästi korjannut tekemiään massiivisia koulutukseen kohdistuvia leikkauksia. Hallituksen koulutusleikkaukset muodostavat todellisen uhan opetuksen ja tutkimuksen laadulle, koulutuksen tasa-arvolle ja maamme kilpailukyvylle. Hallitus ei kiistattomasta tarpeesta huolimatta ole valmis merkittävästi uudistamaan perhevapaita, kotihoidon tukea ja varhaiskasvatusta. Samalla hallituksen tulisi toteuttaa verokevennykset sosiaalisesti oikeudenmukaisesti ja niin, että kaikki tulonsaajat hyötyvät. Monet hallituksen toimet, kuten opintotukileikkaukset ja vähävaraisimpiin eläkeläisiin kohdistuvat muutokset, lisäävät eriarvoisuutta ihmisten välillä. Hallitus ei myöskään ole korjaamassa kehitysapuun tekemiään leikkauksia, jotka kohdistuvat suoraan kaikkein haavoittuvimmassa asemassa oleviin ihmisiin. Tämän johdosta eduskunta toteaa, että hallitus ei nauti eduskunnan luottamusta." Peter Östman kd Sari Essayahin kd kannattamana: "Eduskunta toteaa, että hallitus on kohdistanut hallituskauden aikaiset säästötoimensa lapsiperheisiin ja vanhusväestöön. Hallituksen toimista johtuen yhteiskunnan eriarvoistuminen on lisääntynyt ja kaikkein heikoimmassa asemassa olevien tilanne kurjistunut. Hallitus on samalla epäonnistunut tärkeimmän yksittäisen uudistuksen aikaansaamisessa ja läpiviemisessä. Hallituksen sote-malli ei vastaa uudistuksen alkuperäisiä tavoitteita. Tämän johdosta eduskunta toteaa, että hallitus on epäonnistunut eikä nauti eduskunnan luottamusta." Leena Meri ps Toimi Kankaanniemen ps kannattamana: "Hallitus ei ole talousarvioehdotuksessaan osoittanut riittäviä toimenpiteitä asumisen halpuuttamiseksi, yrittäjyyden, työllisyyden ja koulutuksen edistämiseksi, koti-, hoiva- ja hoitopalvelujen turvaamiseksi eikä kansallisen edun, sisäisen solidaarisuuden ja turvallisuuden vahvistamiseksi. Eduskunta toteaa, että hallitus ei tämän johdosta nauti eduskunnan luottamusta."
Ensin äänestetään Peter Östmanin ehdotuksesta Mats Nylundin ehdotusta vastaan, sitten voittaneesta Kari Uotilan ehdotusta vastaan ja tässä äänestyksessä voittaneesta Ozan Yanarin ehdotusta vastaan ja sitten voittaneesta Leena Meren ehdotusta vastaan, minkä jälkeen vielä voittaneesta Suna Kymäläisen ehdotusta vastaan. Lopuksi äänestetään siitä, nauttiiko valtioneuvosto eduskunnan luottamusta.
Ryhdytään pääluokan 27 yksityiskohtaiseen käsittelyyn. Pääluokan käsittely keskeytettiin 19.12.2017 pidetyssä täysistunnossa.
Arvoisa puhemies! Kohdassa 1 tarkoitukseni oli äänestää "ei".
Kohdassa 1 oli tarkoitus äänestää "ei".
Merkitään nämä.
Ryhdytään pääluokan 32 yksityiskohtaiseen käsittelyyn. Pääluokan käsittely keskeytettiin 19.12.2017 pidetyssä täysistunnossa.
Peter Östmanin ehdotus 12 ja Kari Uotilan ehdotus 16 koskevat samaa määrärahaa, joten ensin äänestetään Kari Uotilan ehdotuksesta 16 Peter Östmanin ehdotusta 12 vastaan ja sen jälkeen voittaneesta mietintöä vastaan.
Kari Uotilan ehdotus 20 ja Peter Östmanin ehdotus 21 koskevat samaa määrärahaa, joten ensin äänestetään Peter Östmanin ehdotuksesta 21 Kari Uotilan ehdotusta 20 vastaan ja sen jälkeen voittaneesta mietintöä vastaan.
Peter Östmanin ehdotus 33 ja Ozan Yanarin ehdotus 34 koskevat samaa määrärahaa, joten ensin äänestetään Ozan Yanarin ehdotuksesta 34 Peter Östmanin ehdotusta 33 vastaan ja sen jälkeen voittaneesta mietintöä vastaan.
Kari Uotilan ehdotus 58, Stefan Wallinin ehdotus 59 ja Ozan Yanarin ehdotus 60 ovat samansisältöiset, joten niistä äänestetään yhdessä mietintöä vastaan.
Stefan Wallinin ehdotus 65 ja Ozan Yanarin ehdotus 66 koskevat samaa määrärahaa, joten ensin äänestetään Ozan Yanarin ehdotuksesta 66 Stefan Wallinin ehdotusta 65 vastaan ja sen jälkeen voittaneesta mietintöä vastaan.
Arvoisa puhemies! Kohdassa 61 tarkoitukseni oli äänestää "ei".
Arvoisa puhemies! Kohdassa 9 oli tarkoitus äänestää "ei".
Arvoisa puhemies! Kohdassa 4 oli tarkoitus äänestää "ei".
Arvoisa puhemies! Tarkoitukseni oli äänestää "ei" kohdissa 4, 45, 64 ja 67.
Arvoisa puhemies! Kohdassa 37 oli tarkoitus äänestää "jaa".
Arvoisa puhemies! Kohdassa 3 piti äänestää "ei".
Merkitään nämä.
Yleiskeskustelu on eilen pidetyssä täysistunnossa julistettu päättyneeksi. Ryhdytään pääluokan 33 yksityiskohtaiseen käsittelyyn.
Antero Laukkasen ehdotus 7 ja Kari Uotilan ehdotus 8 koskevat samaa määrärahaa. Ensin äänestetään niiden välillä ja sitten voittaneesta mietintöä vastaan.
Antero Laukkasen ehdotus 11 ja Sami Savion ehdotus 12 ovat saman sisältöisiä, joten niistä äänestetään yhdessä mietintöä vastaan.
Toimi Kankaaniemen ehdotus 66, Stefan Wallinin ehdotus 67 ja Johanna Ojala-Niemelän ehdotus 68 koskevat samaa määrärahaa, joten ensin äänestetään Johanna Ojala-Niemelän ehdotuksesta 68 Stefan Wallinin ehdotusta 67 vastaan, sitten voittaneesta Toimi Kankaaniemen ehdotusta 66 vastaan ja lopuksi voittaneesta mietintöä vastaan.
Ozan Yanarin ehdotus 80, Päivi Räsäsen ehdotus 81, Kari Uotilan ehdotus 82 ja Johanna Ojala-Niemelän ehdotus 83 koskevat samaa määrärahaa, joten ensin äänestetään Johanna Ojala-Niemelän ehdotuksesta 83 Kari Uotilan ehdotusta 82 vastaan, sen jälkeen voittaneesta Päivi Räsäsen ehdotusta 81 vastaan, sitten voittaneesta Ozan Yanarin ehdotusta 80 vastaan ja lopuksi voittaneesta mietintöä vastaan.
Johanna Ojala-Niemelän ehdotus 86, Kari Uotilan ehdotus 87, Ozan Yanarin ehdotus 88 ja Stefan Wallinin ehdotus 89 koskevat samaa määrärahaa, joten ensin äänestetään Stefan Wallinin ehdotuksesta 89 Kari Uotilan ehdotusta 87 vastaan, sen jälkeen voittaneesta Ozan Yanarin ehdotusta 88 vastaan, sitten voittaneesta Johanna Ojala-Niemelän ehdotusta 86 vastaan ja lopuksi voittaneesta mietintöä vastaan.
Rouva puhemies! 7 ja 8, tarkoitus oli äänestää "ei".
Arvoisa puhemies! Kohtaan 32 piti äänestää "ei" sekä 113 "jaa".
Arvoisa puhemies! Kohtaan 99 oli tarkoitus äänestää "ei".
Arvoisa puhemies! Esitys 104, tarkoitus oli äänestää "ei".
Arvoisa puhemies! Kohdassa 114 oli tarkoitus äänestää "ei".
Arvoisa puhemies! Kohdassa 117 tarkoitus oli äänestää "ei" ja kohdassa 104 "jaa".
Arvoisa puhemies! Edustaja Kankaanniemen esitys 45, siinä kohdassa tarkoitus oli äänestää "ei".
Arvoisa puhemies! Kohdassa 76 oli tarkoitus äänestää "jaa".
Arvoisa rouva puhemies! Kohdissa 11, 73, 113 ja 116 piti äänestää "ei".
Arvoisa puhemies! Kohtaan 108 oli tarkoitus äänestää "ei".
Arvoisa puhemies! Kohdassa 95 oli tarkoitus äänestää "ei".
Arvoisa puhemies! Kohdassa 108 oli tarkoitus äänestää "jaa".
Nämä merkitään.
Esitellään pääluokka 35. Yleiskeskustelu päättyi 19.12.2017 pidetyssä täysistunnossa, ja ehdotusten tekemistä varten ryhdytään nyt pääluokan yksityiskohtaiseen käsittelyyn.
Kari Uotilan ehdotus 13 ja Johanna Ojala-Niemelän ehdotus 14 koskevat samaa määrärahaa. Ensin äänestetään niiden välillä ja sitten voittaneesta mietintöä vastaan.
Arvoisa rouva puhemies! Kohdissa 1 ja 2 piti äänestää "ei".
Arvoisa puhemies! Kohdassa 16 oli tarkoitus äänestää "ei".
Merkitään nämä.
Siirrytään tulojen käsittelyyn. Menettelytavan mukaisesti yleiskeskustelua ei sallita. Esitellään veroja ja veronluonteisia tuloja koskeva osasto 11. Ehdotusten tekemistä varten ryhdytään osaston yksityiskohtaiseen käsittelyyn.
Antero Laukkasen ehdotus 1 ja Johanna Ojala-Niemelän ehdotus 2 ovat samansisältöiset, joten niistä äänestetään yhdessä mietintöä vastaan.
Kari Uotilan ehdotus 77 ja Ozan Yanarin ehdotus 78 ovat samansisältöiset, joten niistä äänestetään yhdessä mietintöä vastaan.
Arvoisa rouva puhemies! Poikkeuksellisesti tarkoitukseni oli äänestää "jaa" kohdassa 57, joten se merkittäköön.
Tarkoitukseni oli äänestää "ei" kohdassa 67.
Arvoisa puhemies! Kohdassa 36 ja kohdassa 65 tarkoitukseni oli äänestää "jaa".
Arvoisa rouva puhemies! Kohdissa 36 ja 65 tarkoitukseni oli äänestää "jaa".
Arvoisa puhemies! Kohdassa 36 tarkoitus oli äänestää "jaa".
Arvoisa puhemies! Kohdassa 6 oli tarkoitus äänestää "jaa".
Arvoisa puhemies! Kohdassa 49 tarkoitukseni oli äänestää "ei".
Arvoisa puhemies! Kohta 43 "ei" ja kohta 44 "jaa". Kone ei ottanut.
Arvoisa puhemies! Tarkoitukseni oli äänestää kohdassa 4 "ei".
Arvoisa puhemies! Tarkoitukseni oli äänestää kohdassa 63 "ei".
Arvoisa puhemies! Kohdassa 4 oli tarkoitus äänestää "jaa".
Arvoisa puhemies! Tarkoitukseni oli äänestää "jaa" kohdissa 73 ja 42 ja kohdassa 30 "ei".
Arvoisa rouva puhemies! Kohdassa 48 piti äänestää "ei".
Tarkoitukseni oli äänestää kohdissa 35 ja 62 "jaa".
Merkitään.
Esitellään korkotuloja, osakkeiden myyntituloja ja voiton tuloutuksia koskeva osasto 13. Ehdotusten tekemistä varten ryhdytään osaston yksityiskohtaiseen käsittelyyn.
Kari Uotilan ehdotus 2 ja Ozan Yanarin ehdotus 3 ovat saman sisältöisiä, joten niistä äänestetään yhdessä mietintöä vastaan.
Esitellään yleisperustelut. Menettelytavan mukaisesti yleiskeskustelua ei sallita. Ehdotusten tekemistä varten ryhdytään yleisperustelujen yksityiskohtaiseen käsittelyyn.
Johanna Ojala-Niemelän ehdotus 8 ja Kari Uotilan ehdotus 57 ovat saman sisältöisiä, joten niistä äänestetään yhdessä mietintöä vastaan.
Arvoisa puhemies! Kohdassa 64 tarkoitus oli äänestää "ei".
Arvoisa puhemies! Sama.
Arvoisa puhemies! Kohdassa 62 tarkoitus oli äänestää "ei".
Arvoisa rouva puhemies! Kohdassa 36 oli tarkoitus äänestää "jaa".
Arvoisa puhemies! Nyt en huomannut, että verolinjasta oli kysymys. Kohdassa 84 tarkoitus oli äänestää "jaa".
Arvoisa puhemies! Kohdassa 69 tarkoitus oli äänestää "ei".
Arvoisa puhemies! Kohdassa 74 tarkoitus oli äänestää "ei".
Arvoisa puhemies! Kohdassa 36 tarkoitus oli äänestää "jaa".
Arvoisa puhemies! Esityksessä 62 tarkoitus oli äänestää "ei".
Arvoisa puhemies! Äänestyksessä 9 oli tarkoitus äänestää "jaa".
Arvoisa puhemies! Kohdassa 41 tarkoitus oli äänestää "jaa" ja kohdassa 47 "ei".
Arvoisa puhemies! Kohdassa 62 tarkoitus oli äänestää "jaa".
Arvoisa puhemies! Kohdassa 59 tarkoitus oli äänestää "jaa".
Arvoisa rouva puhemies! Kohdassa 46 piti äänestää "ei".
Arvoisa puhemies! Kohdassa 12 oli tarkoitus äänestää "jaa".
Arvoisa puhemies! Kohdassa 12 oli tarkoitus äänestää "jaa", ja kohdassa 80 oli tarkoitus äänestää "jaa".
Arvoisa rouva puhemies! Kohdassa 19 tarkoitukseni oli äänestää "ei", mutta äänestin jostain syystä tyhjää.
Sama mies!
[[Naurua]]
Merkitään.
Päiväjärjestyksen 4. asiana on oikeusasiamiehen ja apulaisoikeusasiamiehen sidonnaisuusselvitys. Työjärjestyksen mukaan eduskunta ei tee päätöstä asiasta.
Ainoaan käsittelyyn esitellään päiväjärjestyksen 5. asia. Sanna Marin on pyytänyt vapautusta suuren valiokunnan jäsenyydestä, lakivaliokunnan jäsenyydestä ja ympäristövaliokunnan varajäsenyydestä. Puhemiesneuvosto puoltaa pyyntöä.
Ainoaan käsittelyyn esitellään päiväjärjestyksen 6. asia. Puhemiesneuvosto ehdottaa, että eduskunta päättäisi keskeyttää valtiopäivät tämän istunnon päätyttyä. Edelleen puhemiesneuvosto ehdottaa, että eduskunta kokoontuu vuoden 2018 valtiopäiville maanantaina 5.2.2018 kello 12.00, jolloin vuoden 2017 valtiopäivät päättyvät.
Toivotan oikein hyvää joulua ja parempaa ensi vuotta meille kaikille! [Suosionosoituksia]